[{"text_idx": "#000002", "text": "Mae tref Wrecsam wedi bod yn ganolfan farchnad ers y cyfnod canoloesol, yn bell cyn iddi ddod i\u2019r amlwg yn hwyr yn y ddeunawfed ganrif yn sgil y Chwyldro Diwydiannol."}, {"text_idx": "#000003", "text": "Mae Wrecsam wedi llwyddo i gadw awyrgylch tref hanesyddol a chael budd hefyd o ganolfan siopa fodern ddi-draffig, a chanolfan o fri i\u2019r celfyddydau, diwylliant a marchnadoedd, Ty\u0302 Pawb a agorodd ym mis Ebrill 2018. Mae\u2019r ganolfan hon yn ychwanegu at ein harlwy dreftadaeth gan gynnwys amgueddfa\u2019r Fwrdeistref Sirol. Rydym yn falch o\u2019n Safle Treftadaeth y Byd UNESCO \u2013 Traphont Ddw\u0302r a Chamlas Pontcysyllte \u2013 sy\u2019n denu miloedd o ymwelwyr o bob cwr o\u2019r byd bob blwyddyn."}, {"text_idx": "#000004", "text": "Yn ogystal a\u0302 dau eiddo i\u2019r Ymddiriedolaeth Genedlaethol a thri o saith rhyfeddod Cymru, mae gan Wrecsam enw da hefyd am gynnal digwyddiadau ar raddfa fawr, o gemau Cwpan y Byd Cynghrair Rygbi i gyngherddau pop awyr agored. Mae gan Wrecsam Brifysgol fawr, Amgueddfa a chyfleusterau chwaraeon gwych \u2013 mae\u2019n lle sy\u2019n edrych i\u2019r dyfodol."}, {"text_idx": "#000005", "text": "Dinas, tref a chefn gwlad"}, {"text_idx": "#000006", "text": "Gall Wrecsam ddarparu\u2019r lleoliad perffaith i ba bynnag ffordd o fyw sy\u2019n apelio atoch."}, {"text_idx": "#000007", "text": "Ar y naill llaw, mae digon o gefn gwlad i\u2019w archwilio. Mae\u2019r Fwrdeistref Sirol yn gartref i Warchodfa Natur Genedlaethol, Ardal o Harddwch Naturiol Eithriadol ac 11 parc gwledig. Mae tirlun Gogledd Ddwyrain Cymru yn ddeniadol iawn ac rydych chi o fewn tua ugain munud i heddwch a thawelwch bryniau Cymru. Ar y llaw arall, mewn llai nag awr, gallwch gyrraedd dwy o ddinasoedd mwyaf Ewrop \u2013 Manceinion a Lerpwl \u2013 gyda\u2019u cymysgedd rhyngwladol o ddiwylliant, bywyd nos, siopau a chyfleusterau. Mae Wrecsam yn ganolfan fasnachol fywiog gydag un o Stadau Diwydiannol mwyaf Ewrop yn gartref i enwau mawr fel JCB, Kelloggs, Hoya a Charchar y Berwyn. Rydym yn chwarae rhan allweddol yng Nghynghrair Merswy / Dyfrdwy ac wedi ein lleoli\u2019n dda i elwa o botensial HS2 a\u2019r Northern Powerhouse am flynyddoedd i ddod. Gyda mynediad hwylus i\u2019r rhwydwaith traffyrdd, nid ydym yn bell o sawl maes awyr a phorthladd, felly mae teithio i rannau eraill o\u2019r DU neu\u2019n bellach yn hawdd hefyd."}]